Foto: TASS Checheniston rahbari vazifasini bajaruvchi Ramzan Qodirovning bayonot berishicha, respublika 2018 yilgi futbol bo‘yicha jahon chempionati guruh bosqichi o‘yinlarini Kavkazda o‘tkazish imkoniyati uchun kurashish niyatida. «Mutko bu masalada qat’iy qarashda. Men u bilan boshidayoq gaplashganman. Imkonlar bor, hech bo‘lmasa bitta o‘yinni Kavkazda, xususan Chechenistonda o‘tkazishlari uchun kurashamiz. Buning uchun bizda barcha sharoitlar mavjud», — deya Qodirov so‘zlarini keltiradi TASS agentligi. JCh-2018 o‘yinlari 2018 yil 14 iyunidan 15 iyuligacha Rossiyaning 11ta shahridagi 12ta stadionda bo‘lib o‘tishi rejalashtirilmoqda. Bular: Moskva, Sankt-Peterburg, Qozon, Nijniy Novgorod, Saransk, Kaliningrad, Volgograd, Yekaterinburg, Samara, Sochi va Rostov shaharlaridir.